Squid Game

Squid Game () je juhokórejský dramatický televízny seriál, ktorý vytvoril režisér Hwang Dong-hyuk pre Netflix.

Séria sa točí okolo súťaže, v ktorej participuje 456 hráčov, pričom všetci sú vo veľkom finančnom dlhu. Riskujú svoje životy, aby si zahrali sériu smrtiacich detských hier o šancu vyhrať hlavnú cenu 45,6 miliárd wonov (34 miliónov €). Názov série je odvodený z podobne pomenovanej kórejskej detskej hry. Hwang sa pri písaní scenára inšpiroval svojimi ekonomickými problémami v mladosti, ako aj sociálnymi rozdielmi v Južnej Kórei a kapitalizmom. Scenár bol pôvodne napísaný v roku 2009, ale Hwang nedokázal nájsť produkčnú spoločnosť, ktorá by tento nápad financovala. Až v roku 2019 sa tohto seriálu ujal Netflix, ako súčasť snahy o rozšírenie ponuky zahraničných programov. Všetkých deväť epizód napísal a režíroval Hwang.

Squid Game bola celosvetovo vydaná 17. septembra 2021. Získala medzinárodnú pozornosť aj veľký ohlas u kritikov. V novembri 2021, sa stala squid game najsledovanejšou sériou na Netflixe, až v 94 krajinách. Prilákala viac ako 142 miliónov divákov. Počas prvých štyroch týždňov od spustenia nazbierala viac ako 1,65 miliardy hodín sledovania.

 Stručný dej 

Seong Gi-hun, rozvedený otec a zadlžený gambler, ktorý žije so svojou starou matkou, je pozvaný si zahrať sériu detských hier o šancu vyhrať veľkú peňažnú hlavnú cenu. Po prijatí ponuky je odvezený na neznáme miesto, kde sa ocitne medzi 456 hráčmi, ktorí sú všetci tiež hlboko zadĺžení. Hráči sú nútení nosiť zelené teplákové súpravy a sú neustále pod dohľadom maskovaných strážcov v ružových kombinézach, pričom na hry dohliada Biely Kôň (Front Man), ktorý nosí čiernu uniformu a čiernu tajomnú masku. Hráči čoskoro zistia, že prehra v hre má za následok ich smrť, pričom každá smrť pridáva 100 miliónov wonov k potenciálnej hlavnej cene 45,6 miliárd wonov. Gi-hun sa spojí s ostatnými hráčmi, vrátane jeho priateľa z detstva Cho Sang-woo, aby sa pokúsili prežiť fyzické i psychologické zvraty hier.

 Herecké obsadenie a postavy 

 Hlavné obsadenie 

 Lee Jung-jae ako Seong Gi-hun (성기훈), rozvedený šofér, ktorý je závislý na hazardných hrách. Žije so svojou matkou a snaží sa finančne podporovať svoju dcéru. Zúčastňuje sa hry, aby vyrovnal svoje mnohé dlhy a dokázal, že je dostatočne finančne stabilný na to, aby mohol získať naspäť svoju dcéru, ktorá má odísť s matkou a nevlastným otcom do Spojených štátov.
 Park Hae-soo ako Cho Sang-woo (조상우), bývalý vedúci investičného tímu v spoločnosti s cennými papiermi. Bol mladším spolužiakom Gi-huna a študoval na Národnej univerzite v Soule. Polícia ho hľadá za to, že ukradol peniaze od svojich klientov a narobil obrovské dlhy zo zlých investícií.
 Wi Ha-joon ako Hwang Jun-ho (황준호), detektív, ktorý sa vkradne do hry ako strážca, aby našiel svojho nezvestného brata.
 HoYeon Jung ako Kang Sae-byeok (강새벽), severokórejská prebehlíčka. Vstúpi do hry, aby zaplatila maklérovi, ktorý môže dostať jej rodičov zo severnej Kórei. Po hre plánuje kúpiť dom pre svoju znovu zjednotenú rodinu.
 O Yeong-su ako Oh Il-nam (오일남), starší muž s nádorom na mozgu, ktorý uprednostňuje hranie smrtiacej hry ako čakanie na smrť vo vonkajšom svete.
 Heo Sung-tae ako Jang Deok-su (장덕수), gangster, ktorý vstupuje do hry, aby urovnal svoje obrovské dlhy z hazardných hier, vrátane peňazí, ktoré ukradol svojmu šéfovi a podriadeným.
 Anupam Tripathi ako Abdul Ali (알리), migrujúci pracovník z Pakistanu, ktorý vstupuje do hry, aby zabezpečil svoju mladú rodinu po tom, čo mu jeho šéf niekoľko mesiacov odmietal zaplatiť výplatu.
 Kim Joo-ryoung ako Han Mi-nyeo (한미녀), hlasná a manipulatívna žena. Dôvody jej vstupu do hry neboli nikdy vysvetlené, ale chváli sa, že bola päťkrát obvinená z podvodu, čo naznačuje, že je podvodníčkou.

 Vedľajšie obsadenie 
 Yoo Sung-joo ako Byeong-gi (Hráč 111), lekár, ktorý tajne spolupracuje so skupinou skorumpovaných strážcov. Spolu so skorumpovanými strážcami sa zapája do obchodu s orgánmi z mŕtvych účastníkov hry, za výmenu za predčasné informácie o pripravovaných hrách.
 Lee Yoo-mi ako Ji-yeong (Hráč 240), mladá žena, ktorá bola práve prepustená z väzenia po tom, čo zabila svojho násilného a nevlastného otca.
 Kim Si-hyun ako Hráč 244, pastor, ktorý počas hry znovu objavuje svoju vieru.
 Lee Sang-hee ako Hráč 017, sklár.
 Kim Yun-tae ako Hráč 069, hráč, ktorý sa do hry zapojí so svojou manželkou, Hráč 070.
 Lee Ji-ha ako Hráč 070, hráčka, ktorá sa do hry zapojí so svojím manželom, Hráčom 069.
 Kwak Ja-hyoung ako Hráč 278, hráč, ktorý sa pripojí k Deok-suovej skupine a vystupuje ako jeho stúpenec.
 Christian Lagahit ako Hráč 276, ktorý sa pripojí v hre preťahovanie lanom do skupiny Seonga Gi-huna.
 Kim Young-ok ako Gi-hunova matka
 Cho Ah-in ako Seong Ga-yeong, Gi-hunova dcéra
 Kang Mal-geum ako bývalá manželka Gi-huna a Ga-yeongina matka
 Park Hye-jin ako matka Sang-woo
 Park Si-wan ako Kang Cheol, mladší brat Saeja-byeokov
 Gong Yoo ako formálne oblečený muž, ktorý verbuje účastníkov do hry
 Lee Byung-hun ako Biely Kôň, dozorca Squid Game
 Lee Jung-jun ako strážca
 John D Michaels ako VIP č. 1
 Daniel C Kennedy ako VIP č. 2
 David Lee ako VIP č. 3
 Geoffrey Giuliano ako VIP č. 4
 Stephane Mot ako VIP č. 5
 Michael Davis ako VIP č. 6

 Výroba 

 Vývoj 
náhľad|Tvary Ojingo (Squid hra) hrali veľkú úlohu v grafickom dizajne seriálu.

V roku 2008, sa Hwang Dong-hyuk neúspešne pokúšal nájsť investora pre iný, jeho napísaný, filmový scenár. Hwang a jeho rodina si museli brať pôžičky, aby sa udržali nad vodou. Voľný čas trávil v manga kaviarni, kde čítal japonskú survival mangu. Hwang si porovnal situáciu postáv v mange so svojou súčasnou situáciou. Rozmýšľal o myšlienke, že by sa mohol zapojiť do takejto smrtiacej hry o prežitie, aby vyhral peniaze a dostal sa z dlhov. Čo ho viedlo v roku 2009, k napísaniu filmového scenára na túto tému. Hwang uviedol: „Chcel som napísať príbeh, ktorý by bol symbolickým zobrazením modernej kapitalistickej spoločnosti. Niečo, čo zobrazuje extrémnu súťaž života. Chcel som, aby môj scenár používal typ postáv, s ktorými sme sa všetci v živote už stretli.“ Hwang sa obával, že dej bol v tom čase „príliš ťažký na pochopenie a bizarný“. Neskôr sa pokúsil predať svoj príbeh rôznym kórejským produkčným skupinám a hercom. Mal pravdu, povedali mu, že jeho scenár bol príliš smiešny a nereálny. Hwang po neúspechu predaja scenár odložil. Počas nasledujúcich desiatich rokov úspešne dokončil ďalšie tri filmy.

V roku 2010 zaznamenal Netflix veľký nárast sledovanosti mimo Severnej Ameriky a začal investovať do produkcie v iných regiónoch vrátane Kórey. V roku 2018, Netflix otvoril svoje oddelenie v Ázii. Keď fungovali v dočasne prenajatých kancelárskych priestoroch v Soule, Hwang ich upozornil na svoj scenár. Jedna zo scenáristiek Netflixu, rozpoznala Hwangov talent z jeho ďalších filmov. Keď videla jeho scenár pre Squid Game, vedela, že ho potrebujú sfilmovať. Scenáristka uviedla: „Hľadali sme seriál, ktorý by sa líšil od tradičných seriálov a Squid Game bol presne on“. Netflix oficiálne oznámil v septembri 2019, že bude produkovať Hwangovo dielo ako originálny seriál.

S objednávkou Netflixu sa koncept filmu rozšíril na sériu deviatich epizód. Hwang uviedol, že sa mu podarilo rozšíriť scenár tak, aby sa „mohol viac zamerať na vzťahy medzi ľuďmi a na ich príbehy“. Netflix pôvodne nazval sériu Round Six, a nie Squid Game, ako navrhoval Hwang. Ako produkcia pokračovala, Hwang tlačil na produkciu, aby použila názov Squid Game. Produkcia nakoniec všetko prehodnotila a zmenila názov na Squid Game, pretože tajomný názov Squid Game, by dokázal pritiahnuť veľa zvedavých divákov. V čase, keď Hwang písal sériu, bolo jeho cieľom, aby sa séria dostala medzi najsledovanejšiu reláciu na Netflixe v Spojených štátoch aspoň na jeden deň. Hwang pôvodne napísal sériu ako osem epizód, čo bolo porovnateľné s inými reláciami na Netflixe, ale zistil, že materiál na poslednú epizódu bol dlhší, ako plánoval, takže bol nútený rozdeliť 8 epizódu na dve časti.

náhľad|Tvary vyrazené do kórejskej cukrovej pochúťky dalgona. Inšpirované tvarmi použitých v druhej hre seriálu. V rámci seriálu museli hráči bez porušenia odobrať vnútorné tvary.

 Scenár 
Hwang opísal dielo ako „príbeh porazených“. Mená postáv – Seong Gi-hun, Cho Sang-woo a Il-nam – boli všetky založené na Hwangových priateľoch z detstva.

Hwang založil svoj príbeh na kórejských hrách, ktoré hrával v detstve, aby ukázal iróniu detských hier, kde súťaživosť nebola dôležitá, na rozdiel od seriálu, kde sa stali hry extrémnou súťažou o život. Navyše, keďže jeho pôvodný scenár bol určený pre film, rozhodol sa použiť detské hry s jednoduchými pravidlami, ktoré sa dali ľahko vysvetliť na rozdiel od iných filmov, ktoré využívajú hry so zložitými pravidlami. „Ľudia sú priťahovaní iróniou, že zúfalí dospeláci riskujú svoje životy, aby vyhrali v detskej hre,“ uviedol Hwang. „Hry sú jednoduché, preto sa diváci môžu oveľa viac sústrediť na postavy, môžu sa s nimi ľahšie spojiť.“ Hlavná hra, ktorú vybral je squid hra. Je to kórejská detská hra, ktorá bola populárna v 70. a 80. rokov 20. storočia. Hwang si na squid hru spomínal ako na „fyzicky najagresívnejšiu detskú hru, ktorú som ako dieťa vždy hral v susedných uličkách, a preto som ju tiež najviac miloval. Je to najsymbolickejšia hra, ktorá odráža dnešnú konkurenčnú spoločnosť, preto som ju vybral ako názov relácie“. Hra „Červená, zelená“ bola vybraná kvôli jej potenciálu vyradiť veľa ľudí naraz. Táto hra má podobné pravidlá ako slovenská hra vydličky, lyžičky, nože. Ohľadom výberu Hwang povedal: „Hra bola vybraná, pretože scéna plná toľkých ľudí, ktorí sa náhodne pohybujú a zastavujú, by mohla byť vnímaná ako smiešny, ale smutný skupinový tanec“.

Hwang napísal celú sériu sám, pričom napísanie prvých dvoch epizód trvalo takmer šesť mesiacov. Neskôr sa obrátil na priateľov, aby mu vnúkli nejaké nápady. Hwang sa tiež zmienil o ťažkom natáčaní seriálu, ktoré bolo fyzicky aj duševne vyčerpávajúce, pričom povedal, že počas natáčania 1. série sa zriekol zubnej hygieny a po dokončení produkcie mu jeho zubár musel vytrhnúť šesť zubov.

 Kritické ohlasy 
Séria získala uznanie kritikov. Rotten Tomatoes udelili sérii 95 % hodnotenie na základe 73 recenzií s priemerným hodnotením 8,10 z 10. Kritický konsenzus webovej stránky znie: „Neochvejná brutalita Squid Game nie je pre slabé srdce, ale jej ostrý sociálny komentár a prekvapivo nežné jadro udrží divákov prilepených na obrazovku, aj keby to sledovali pomedzi prsty.“ Na Metacritic získalo skóre 69 zo 100 na základe 13 recenzií, čo znamená „vo všeobecnosti priaznivé recenzie.“

Joel Keller z webovej stránky Decider si myslel, že koncept šou bol kreatívny. Keď písal o príbehu série, opísal ho ako „tesný príbeh, ktorý má potenciál byť napätý a vzrušujúci.“ Pierce Conran zo South China Morning Post ohodnotil sériu 4,5 hviezdičkami z 5 a napísal: „Celkovo je to stále brutálne zábavná kórejská séria Netflix, ktorá bude pravdepodobne prijatá po celom svete ako jej predchodcovia.“

Vzhľadom na popularitu seriálu bol režisér seriálu Hwang v decembri 2021 menovaný singapurskými národnými novinami The Straits Times „The Straits Times Asian of the Year.“

 Referencie 

 Iné projekty 

 Externé odkazy 





 Zdroj 

Kategória:Televízne seriály Kórejskej republiky
Kategória:Televízne seriály z roku 2021
Kategória:Televízne seriály Netflix